Magnus Bunnskog

Magnus Bunnskog (s. 1974 Gunnarsjö) on ruotsalainen säveltäjä ja monipuolinen intermediataiteilija. Hän opiskeli alun perin draamaa, runoutta ja proosaa; tämän jälkeen hän sai sävellysopetusta Per Mårtenssonilta, Sven-David Sandströmiltä ja Henrik Strindbergiltä Visbyssä vuosina 1998–2000 ja 2001–02. Bunnskogin sävellystuotantoon kuuluu kamari-, vokaali- ja elektroakustisia teoksia sekä multimediateoksia. Hänen musiikkiaan on esitetty Ruotsissa ja Kreikassa. 

Bunnskog on kirjoittanut runoutta ja tuottanut lyhytelokuvia. Vuonna 2000 hän aloitti toiminnan Splintermind-projektissa. Hän on myös toiminut teatteriteknikkona Göteborgissa ja kiertueilla Euroopassa. Hän on esiintynyt näyttelijänä Ruotsissa ja Kamerunissa. Hän toimi nuorten säveltäjien UNM-festivaalin johtokunnan jäsenenä Norrköpingissä ja Tukholmassa 2004.

Lähteet 

Ruotsalaiset säveltäjät
Ruotsalaiset runoilijat
Ruotsalaiset näyttelijät
Ruotsalaiset elokuvatuottajat
Vuonna 1974 syntyneet
Elävät henkilöt